સમયની માર્ચના ભાગરુપે 2013નો માર્ચ આવી પહોંચ્યો છે. છે.પણ આપણે એક એવા સમયના મેદાનમાં છીએ જ્યાં અનેક દિશાઓમાંથી જુદી જુદી માર્ચ આવી રહી છે. એક તરફ કામનું ભારણ મારી ઘડિયાળને કોઇ દિવ્ય તારણ સંભળાવી રહ્યું છે, તો બીજી તરફ કવિતા શબ્દો વાસંતી ઉપવનના પુષ્પોની જેમ મારી સામે જોઇ રહ્યા છે. તો મારા અસ્તિત્વની શોધ અને સંઘર્ષ પ્રક્રિયામાં કૃષ્ણ અને કમલહસનની ‘વિશ્વરુપમ’ની અનુભૂતિઓનું એક આખું આકાશ આવીને ઉભું છે. અદભુત છે આ કાળની અનંત સરિતાના સ્પર્શની અનુભૂતિ !!